als_Latn dik_Latn sag_Latn
Taktika e Albin Kurtit
lajmetari.com - 22.02.2015 | 08:46
Kryetari në largim i Lëvizjes Vetëvendosje Albin Kurti pak kohë më parë bëri një hap befasues duke njoftuar largimin nga udhëheqja e këtij subjekti, duke lënë për pak kohë si trashëgimtar Visar Ymerin.
Tërheqja e Kurtit dhe “kurdisja” e këtyre zgjedhjeve konsiderohet si taktikë e tij për t`u rikthyer pas tre vitesh në krye të partisë.
Veprimi i Kurtit duket të jetë një strategjie e menduar mirë, pasi Albini në këtë mënyrë e ruan mundësinë për të kandiduar përsëri për kryetar të Vetëvendosjes, pikërisht në kohën kur mund të sfidohet nga Shpend Ahmeti, pasi sipas statutit të VV-së, “Kryetari i partisë ka të drejtë kandidimi vetëm dy herë”.
Me këtë veprim, Albin Kurti, e ka nxjerrë prej “lojës” Shpend Ahmetin dhe ia ka pamundësuar atij që të vije në krye të Vetëvendosjes të paktën edhe për gjashtë vite.
Kurti zgjedhjet për kryetar të ri të Vetëvendosjes dje i quajti “zgjedhje demokratike”.
Por, si mund të quhen zgjedhje demokratike, kur Vetëvendosje garon vetëm me një kandidat, Visar Ymerin, dhe rezultati i këtyre zgjedhjeve dihet paraprakisht, si në kohën e Shqipërisë së Enver Hoxhës dhe në atë të Jugosllavisë së Titos.
Nuk është që demokracia në subjektet e tjera politike është më shumë e avancuar, por të paktën “sa për sy e faqe” kandidojnë së paku me dy kandidatë.
als_Latn cat_Latn als_Latn als_Latn als_Latn als_Latn als_Latn als_Latn als_Latn